**Република Србија**

**Град Крагујевац**

**Градоначелник**

**Комисија за оцену годишњих и посебних програма**

**организација/удружења у области спорта за финансирање/суфинансирање**

**средствима из буџета града Крагујевца за 2026. годину**

**Број: 66-104/25-II**

**Датум: 1. септембар 2025. године**

Комисија за оцену годишњих и посебних програма организација/удружења у области спорта за финансирање/суфинансирање средствима из буџета града Крагујевца за 2026. годину, на основу члана 31. став 12. Правилника о одобравању и финансирању програма којим се остварује општи интерес у области спорта на територији града Крагујевца („Службени лист града Крагујевца“ број 33/20 и 31/22) на седници одржаној 1. септембра 2025. године, доноси

**З А К Љ У Ч А К**

**I** Предлози годишњих програма спортских организација који, у поступку вредновања и оцене квалитета предлога годишњих програма у области спорта за 2026. годину, коју је извршила Комисија за оцену годишњих и посебних програма организација/удружења у области спорта за финансирање/суфинансирање средствима из буџета града Крагујевца за 2026. годину (у даљем тексту: Комисија) нису остварили 50 бодова, **неће бити узети у разматрање за доделу средстава,** односно за финансирање/суфинансирање годишњих програма у области спорта за 2026. годину**,** и то:

|  |  |  |  |
| --- | --- | --- | --- |
| Ред.број | **Назив спортске организације** | **Назив годишњег програма** | **Број бодова** |
| 1. | Спортски клуб ''Рјуђин'' | Годишњи програм кендо секције Спортског клуба Рјуђин | 49,75 |
| 2. | Спортско удружење ''КИК-БОКС БОЈКА'' | Победници сутрашњице-Кик бокс за децу | 49,75 |
| 3. | Спортско удружење „Тесла картинг тим“ | Картинг трке 2026 | 49,50 |
| 4. | Спортско фудбалско удружење „Сушица 1929“ | Спортом за здравији живот деце у 2026. години | 49,50 |
| 5. | Фудбалско удружење''Олимп 2015'' | Играј фудбал-буди здрав | 49 |
| 6. | Спортско удружење ''Спортинг 2023'' | Растемо кроз фудбал у 2026. години | 48,50 |

**II** Против овог Закључка предлагач или носилац програма из поглавља I Закључка, може изјавити приговор Комисији за оцену годишњих и посебних програма организација/удружења у области спорта за финансирање/суфинансирање средствима из буџета града Крагујевца за 2026. годину (у даљем тексту Комисија), преко Градске управе за друштвене делатности, путем поште на адресу: Трг Слободе број 3, у року од 8 (осам) дана од дана објављивања на званичној интернет страници града Крагујевца, закључно са даном 9. септембром 2025. године.

**III** Овај закључак објавити на званичној интернет страници града Крагујевца **www.kragujevac.ls.gov.rs.**

**О б р а з л о ж е њ е**

Правни основ за доношење овог Закључка садржан је у члану 31. став 12. Правилника о одобравању и финансирању програма којим се остварује општи интерес у области спорта на територији града Крагујевца („Службени лист града Крагујевца“ број 33/20 и 31/22) у даљем тексту: Правилник, којим је прописано да Комисија доноси посебан акт о предлозима програма који су остварили испод 50 бодова и који нису узети у разматрање за доделу средстава.

Комисија је у складу са критеријумима прописаним Правилником извршила вредновање и оцену квалитета сваког појединачног предлога годишњег програма у области спорта, поднетих по Јавном oбавештењу за подношење предлога годишњих програма у области спорта за 2026. годину, објављеног 31. јануара 2025. године.

Приликом вредновања и оцене квалитета и садржине програма носиоца програма, Комисија је своју оцену засновала на значају реализације годишњег програма за остваривање општег интереса у области спорта на територији Града, квалитету програма, очекиваним резултатима реализације програма, одрживости програма и рационалности, рангу спортскe гранe и рангу такмичења.

Оцењујући финансијски и оперативни капацитет, релевантност, методологију, одрживост, буџет и рационалност програма Комисија је извршила вредновање програма и оценила да предлози годишњих програма из става I овог закључка не задовољавају у довољној мери општи интерес у области спорта на територији града Крагујевца и да, у складу са Правилником, нису узети у разматрање за доделу средстава буџета града Крагујевца, односно за финансирање/суфинансирање годишњих програма у области спорта за 2026. годину.

На основу свега наведеног Комисија је донела Закључак као у диспозитиву.

**ПРЕДСЕДНИК КОМИСИЈЕ,**

**Предраг Стевовић,с.р.**